קאייטנה פיץ-ג'יימס סטיוארט, דוכסית אלבה ה-18

מריה דל רוסריו קאיטנה פיץ-ג'יימס סטיוארט אי סילבה, הדוכסית ה-18 של אלבה (בספרדית: María del Rosario Cayetana Fitz-James Stuart y Silva; 28 במרץ 1926 – 20 בנובמבר 2014) הייתה אחת האריסטוקרטיות הנחשבות ביותר בספרד, וכן האריסטוקרטית בעלת מספר התארים הרב ביותר בעולם, שיא שנמצא כיום בידי ויקטוריה, נסיכת הוהנלוהה-לנגנבורג, הדוכסית ה-20 של מדינסלי.

 משפחה 
קאיטנה פיץ-ג'יימס סטיוארט נולדה בארמון ליריה שבמדריד ב-28 במרץ 1926, והייתה הילדה היחידה של  הדוכס ה-17 של אלבה (פוליטיקאי ודיפלומט ספרדי בולט בשנות ה-30 וה-40 של המאה ה-20) ואשתו, מריה דל רוסריו דה סילבה אי גורטובאי, המרקיזה התשיעית של סן ויסנטה דל ברקו. היא הייתה נינתו של ג'יימס השני והשביעי. הוריה הסנדקים שלה היו ויקטוריה אאוחניה, מלכת ספרד והמלך אלפונסו השלושה-עשר.
 דמות חברתית 
כאשת חברה, פגשה הדוכסית אישים מפורסמים מספרד ומחוצה לה. ג'קלין קנדי ביקרה בארמונה שבסביליה, וכך גם ווליס סימפסון, הנסיכה גרייס, רנייה השלישי, נסיך מונקו, אנה מריה וקונסטנטינוס השני, מלך יוון. בשנת 1959, אירחה הדוכסית, יחד עם המעצב איב סן-לורן, תצוגת אופנה של דיור למטרות צדקה בארמון ליריה שבמדריד, ארמון שבו ביקרו כוכבי קולנוע כמו צ'רלטון הסטון, סופיה לורן, אודרי הפבורן וראף ואלונה. בצעירותה, הצטלמה הדוכסית עבור ריצ'רד אבדון וססיל ביטון, והופיעה על שערי המגזינים טיים והרפרס בזאר.

בשנת 2011 נכללה ברשימת היכל התהילה של רשימת המלבושים המוצלחים הבין-לאומית של מגזין ואניטי פייר.

 נישואים 
ב-12 באוקטובר 1947 נישאה הדוכסית לדון לואיס מרטינס דה אירוחו אי ארטסקוס (1919–1972), בנו הצעיר של דוכס סוטומאיור ואשתו אנה מריה דה ארטסקוס אי לאבאיין (1892–1930), גברת חצר של ויקטוריה אאוחניה. החתונה, שהתקיימה בספרד שנתיים לאחר תום מלחמת העולם השנייה, התנגדה למגמת הירידה בתדירות החתונות הראוותניות בקרב האצולה האירופית הגבוהה, ומשכה תשומת לב תקשורתית בין-לאומית. העיתון הניו יורק טיימס כינה אותה "החתונה היקרה ביותר בעולם". על פי הדיווחים, הוצאו כ-20 מיליון פסטות (שווה ערך לכ-10 מיליון דולר בשנת 2015).
מנישואים אלו נולדו שישה ילדים:
 קרלוס פיץ-ג'יימס סטיוארט, הדוכס ה-19 של אלבה (נולד ב-2 באוקטובר 1948, מדריד)
 אלפונסו מרטינס דה אירוחו אי פיץ-ג'יימס סטיוארט, הדוכס ה-18 של היחאר (נולד ב-22 באוקטובר 1950, מדריד)
 חאקובו פיץ-ג'יימס סטיוארט אי מרטינס דה אירוחו, הרוזן ה-23 של סירואלה (נולד ב-15 ביולי 1954, מדריד)
 פרננדו מרטינס דה אירוחו אי פיץ-ג'יימס סטיוארט, המרקיז ה-11 של סן ויסנטה דל ברקו (נולד ב-11 ביולי 1959)
 קאיטנו מרטינס דה אירוחו אי פיץ-ג'יימס סטיוארט, הדוכס הרביעי של ארחונה, הרוזן ה-13 של סלבטיירה (נולד ב-4 באפריל 1963, מדריד)
 אוחניה מרטינס דה אירוחו, הדוכסית ה-12 של מונטורו (נולדה ב-26 בנובמבר 1968)

ממוזער|left|הדוכסית בשנת 2005
לאחר שהתאלמנה ב-1972, נישאה הדוכסית בשנית ב-16 במרץ 1978 לחסוס אגירה אי אורטיס דה סראטה (1934–2001), דוקטור לתאולוגיה וכומר ישועי לשעבר. החתונה עוררה זעזוע; אגירה היה ילד לא חוקי, עובדה שנשאה סטיגמה בקרב האליטה העשירה והדתית בספרד של שנות ה-70. הוא היה צעיר ממנה בשמונה שנים, וקיים קשר טוב עם ילדיה. במהלך נישואיהם, הוא ניהל, יחד עם בנה החורג קרלוס, את אחוזות משפחת אלבה.  אגירה נפטר ב-2001.
הדוכסית, שהתאלמנה פעם נוספת, הביעה בשנות ה-2000 את רצונה להינשא לאלפונסו דיאס קרבנטס, פקיד ממשלתי שהיה גם בעל עסק ליחסי ציבור, וצעיר ממנה ב-24 שנים. דווח על התנגדויות מצד ילדיה ומחואן קרלוס הראשון, מלך ספרד. בית אלבה פרסם ב-2008 הצהרה כי היחסים "מבוססים על ידידות ארוכת שנים ואין תוכניות לנישואים". הדוכסית החליטה להתקדם וחילקה לילדיה את ירושתם, שכללה ארמונות מפוארים בספרד, ציורים של מאסטרים עתיקים ומודרניים (מפרה אנג'ליקו, טיציאן וגויה ועד פייר-אוגוסט רנואר ומארק שאגאל), עותק מהדורה ראשונה של דון קישוט מאת מיגל דה סרוואנטס, מכתבים שכתב כריסטופר קולומבוס, ונכסי קרקע נרחבים; עושרה הוערך בין 600 מיליון ל-3.5 מיליארד אירו. דיאס ויתר רשמית על כל תביעה לעושרה. הם נישאו ב-5 באוקטובר 2011 בארמון דואנייאס שבסביליה,  שם הדוכסית, שתחביביה כללו פלמנקו, ביצעה ריקוד קצר בפני הצופים.
 פטירה 
ממוזער|פסל בסביליה
הדוכסית נפטרה בארמון דואנייאס ב-20 בנובמבר 2014, בגיל 88. היא הוחלפה על ידי בנה קרלוס פיץ-ג'יימס סטיוארט, הדוכס ה-14 של הואסקר, שהפך לדוכס ה-19 של אלבה. בזמן מותה, הוערך הונה בכ-5 מיליארד דולר.

גופתה של הדוכסית הוצגה לראווה בבית העירייה, שם אלפי אזרחים הגיעו לחלוק לה כבוד אחרון. תמונות של הדוכסית עם משפחתה הונחו ליד ארונה. מלך ספרד התקשר לבנה כדי להביע את תנחומיו ושלח שני זרי פרחים לסביליה. ראש העיר הודיע כי דגלי העיר יורדו לחצי התורן כאות אבל. גם הארכיבישוף חואן חוסה אסנחו, קורו רומרו, ומריאנו רחוי, ראש ממשלת ספרד, חלקו כבוד רשמי. הלווייתה נערכה בקתדרלת סביליה על ידי קרלוס אמיגו ואייחו, כאשר המשפחה המלכותית יוצגה על ידי האינפנטה אלנה.

 קישורים חיצוניים 



 הערות שוליים 

קטגוריה:מיליארדריות
קטגוריה:אצולה ספרדית
קטגוריה:ספרדיות שנולדו ב-1926
קטגוריה:ספרדים שנולדו ב-1926
קטגוריה:ספרדיות שנפטרו ב-2014
קטגוריה:ספרדים שנפטרו ב-2014